Surinams sentralbank

Surinams sentralbank (nederlandsk: Centrale Bank van Suriname, CBvS) er sentralbanken i det søramerikanske landet Surinam. Den startet sin virksomhet i 1957, og har sitt hovedkontor i hovedstaden Paramaribo. 

Historie
Surinam fikk indre selvstyre i 1954, og man begynte å vurdere landets pengesystem. I 1956 ble sentralbankloven vedtatt («Bank Act of 1956»)Surinams sentralbank - Duties, besøkt 8. februar 2012., og BNR startet sin virksomhet 1. april 1957. 

Før 1957 var det De Surinaamsche Bank, som på denne tiden var en filial under Nederlandsche Handel-Maatschappij, som hadde ansvaret for å utstede penger i kolonien. 

I 1968 vedtok Surinam en egen lov som tilla sentralbanken ansvaret for å føre tilsyn med landets finansnæring; «Law on Supervision of Banks and Credit Unions 1968».

Hovedoppgaver og målsettinger
Sentralbankloven definerer sentralbankens hovedoppgaver som følger:
 Sørge for stabil verdi av landets valuta
 Utstede landets valuta, sørge for pengesirkulasjon og legge til rette for pengetransaksjoner
 Fremme en sunn finansnæring i Surinam
 Føre tilsyn med landets finansnæring 
 Bidra til at valutaoverføringer fungerer
 Bidra til et balansert forhold mellom sosial og økonomisk utvikling i Surinam

Sentralbanksjef 
Pr november 2014 er Gillmore Hoefdraad sentralbanksjef.Surinams sentralbank - Institutional profile , besøkt 3. november 2014. Han ble utnevnt 29. juli 2010, og overtok etter André Telting i september 2010.Nationale Democratische Partij – Gillmore Hoefdraad appointed next Governor of the Central Bank of Suriname (29. juli 2010) , besøkt 8. februar 2012.

Se også
Liste over verdens sentralbanker

Referanser

Eksterne lenker


Kategori:Sentralbanker
Kategori:Surinam
Kategori:Etableringer i 1957